Viișoara (Mureș)

Viișoara [viiŝŭara] (hungare: Csatófalva [ĉatofalva]) estas komunumo en Rumanio nordokcidente de Sighișoara.

Administre apartenas al ĝi la vilaĝoj Ormeniș kaj Sântioana.

Viișoara situas en la valo de rivero Domald, laŭ kiu pasas la distrikta vojo DJ142C inter Coroi kaj Dumbrăveni. La vilaĝoj Ormeniș kaj Sântioana situas en paralela valo, al kiu la plej mallonga vojo kondukas tra la najbara distrikto Sibiu.

 Loĝantaro 
En 1910 ĝi havis 922 loĝantojn (rumanoj, germanoj) kaj en 1992 690 (rumanoj, 2 % da hungaroj).

 Historio 
Je sia unua skriba mencio en 1367 ĝi estis saksa servutulvilaĝo nomata Hondorf. Ĝis 1919 ĝi apartenis al Hungario (Kis-Küküllő vármegye). En 1964 oni aligis al ĝi Domald.

 Fonto 
 Magyar nagylexikon, 1–18, 1993–2004, Budapest.
 Loknomvortaro de Transilvanio kaj de Moldavio (Rumanio)

 Eksteraj ligiloj 

 Interaga mapo de la distrikto Mureș

Kategorio:Komunumoj de distrikto Mureș
Kategorio:Vilaĝoj de distrikto Mureș
Kategorio:Vilaĝoj de Rumanio
Kategorio:Distrikto Mureș